CELEX: 62011TN0068
Language: bg
Date: 2011-01-25 00:00:00
Title: Дело T-68/11: Жалба, подадена на 25 януари 2011 г. — Kastenholz/СХВП — qwatchme (Циферблат на часовник)

9.4.2011   
            
            
               BG
            
            
               Официален вестник на Европейския съюз
            
            
               C 113/15
            
         Жалба, подадена на 25 януари 2011 г. — Kastenholz/СХВП — qwatchme (Циферблат на часовник)
   (Дело T-68/11)
   2011/C 113/30
   Език на жалбата: немски
   
      Страни
   
   
      Жалбоподател: Erich Kastenholz (Troisdorf, Германия) (представител: L. Acker, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: qwatchme A/S (Vejle East, Дания)
   
      Искания на жалбоподателя
   
   
               —
            
            
               Да се отмени решението на трети апелативен състав на Службата за хармонизация във вътрешния пазар (марки, дизайни и модели) от 2 ноември 2010 г. по преписка R 1086/2009-3;
            
         
               —
            
            
               Да се върне преписката на отдела по заличаване за да разгледа закрилата на авторското право, на която се позовава жалбоподателят, и която не е била анализирана надлежно от посочения отдел;
            
         
               —
            
            
               да се осъди СХВП да заплати съдебните разноски.
            
         
      Правни основания и основни доводи
   
   
      Регистриран промишлен дизайн на Общността, предмет на искане за обявяване на недействителност: Промишлен дизайн № 602636-0003, изобразяващ циферблат на часовник.
   
      Притежател на промишления дизайн на Общността: qwatchme A/S.
   
      Страна, която иска обявяване на недействителността: Жалбоподателят.
   
      Основания за подаване на искането за недействителност: Нарушение на член 25, параграф 1, буква б), във връзка с член 4, както и на член 25, параграф 1, буква е) от Регламент (ЕО) № 6/2002 (1), тъй като промишленият дизайн не е нов и е налице нарушение на авторското право на художествено произведение на Paul Heimbach.
   
      Решение на отдела по заличаването: отхвърля искането за недействителност.
   
      Решение на апелативния състав: отхвърля жалбата.
   
      Изложени правни основания: Нарушение на член 25, параграф 1, буква б) във връзка с членове 5 и 6 от Регламент (ЕО) № 6/2002, тъй като в своето решение апелативният състав не е провел разумно разграничение между признака „новост“ и признака „оригиналност“, както и нарушение на член 25, параграф 1, буква е) от Регламент (ЕО) № 6/2002, тъй като нито апелативният състав, нито отдела по заличаването на СХВП са проверили надлежно дали промишленият дизайн на Общността представлява неразрешено използване на произведение, което е защитено съгласно германското авторско право.
   
      (1)  Регламент (ЕО) № 6/2002 на Съвета от 12 декември 2001 година относно промишления дизайн на Общността (ОВ L 3, стр. 1; Специално издание на български език, 2007 г., глава 13, том 33, стр. 70).